钦定古今图书集成/理学汇编/经籍典/第139卷 > 《汉韩婴诗外传三》 > 《桑柔四》
## 钦定古今图书集成/理学汇编/经籍典/第139卷 > 《汉韩婴诗外传三》 > 《桑柔四》

田常弑简公，乃盟于国。人曰：“不盟者死。”及家。石他曰：
“古之事君者，死其君之事。舍君以全亲，非忠也；舍亲
以死君之事，非孝也。他则不能。然不盟，是杀吾亲也；
从人而盟，是背吾君也。呜呼！生乱世，不得正行，劫乎
暴人，不得全义，悲夫！”乃进盟以免父母，退伏剑以死。
其君闻之者曰：“君子哉安之，命矣。《诗》曰：‘人亦有言：进
退惟谷石，先生之谓也’。”